Fyrirtækið Sæfell hf gerir út bátana Bíldsey SH - 65 og Bíldsey II SH - 63 . Stærri Bíldseyin , SH - 65 , rær frá Breiðdalsvík og á bátnum starfa sex sjómenn sem skipta á milli sín fjórum stöðum og á þann hátt rær hver sjómaður tvær vikur og á eina viku frí . Að morgni 30. ágúst síðastliðins kom Bíldsey að landi með metafla þar sem metið sem sett var í lok maí í vor var slegið . Alls var komið með 26.292 kíló að landi og veiddist það á 14 rekka , sem samsvarar um 40 bölum . Bíldsey II hefur stundað markílveiðar í sumar þar sem tveir menn hafa róið . Vantar meiri ýsukvótaNýtt kvótaár leggst nokkuð vel í Gunnlaug Árnason framkvæmdastjóra Sæfells , en hann segir þó að ýsukvótinn mætti vera meiri . „ Ég er mun bjartsýnni um þessi kvótaáramót en oft áður . Þar kemur til aukinn kvóti í þorski sem skapar okkur lengra úthald og réttlátara veiðigjald . Mikillar varkárni gætir í kvótaúthlutun næsta árs . Nýr ráðherra fer mjög varlega af stað og fer nær eingöngu eftir tillögum Hafrannsóknastofnunnar og er það skiljanlegt eftir fáar vikur í starfi . Sjá nánar í sérblaðinu Áramót í útgerðinni sem fylgir með Skessuhorni vikunnar . Í blaðinu er fjallð um komandi fiskveiðiár og það liðna , makrílinn og sitthvað fleira .